text: शरीफ को अस्पताल भेजने का फैसला पंजाब सरकार ने लिया, क्योंकि अडियाला जेल उसके प्रशासनिक नियंत्रण में है. डॉक्टरों की एक टीम ने सिफारिश की थी कि शरीफ को सही इलाज और देखभाल की जरूरत है, क्योंकि उनके दोनों बाहों में तेज दर्द था जो शायद बल्ड सर्कुलेशन की कमी की वजह से था. पंजाब के गृहमंत्री शौकत जावेद ने सरकारी पीटीवी से कहा कि इलेक्ट्रोकार्डियोग्राम के बाद शरीफ को अस्पताल में भर्ती करने का निर्णय किया गया है. वहीं पीआईएमएस के प्रवक्ता वसीम ख्वाजा ने कहा कि शरीफ अस्पताल के हार्ट डिज़ीज़ सेंटर में हैं और उनकी स्थिति स्थिर है.